Piet Matipa is jonk, swart, gay en Afrikaans. Sy rubrieke in Beeld is baie gewild omdat dit aan ’n sonderlinge lewensuitkyk uitdrukking gee. Hy praat vanuit ’n perspektief wat jy nie sommer in Suid-Afrika kry nie. Sy siening van die wêreld is gevorm deur interessante bestemmings waar sy lewenspad aangedoen het. As skolier aan Hoërskool Waterkloof en student aan die Pukke het Piet uitgeblink. Sy skryftande is geslyp as joernalis in Beeld se misdaadkantoor en as sepieskrywer vir 7de Laan , waar hy steeds werksaam is. Nie sleg vir iemand wat in ’n kinderhuis grootgeword het nie!
Kook kaal saam met Armand! Armand Aucamp is een van die begeerlikste celebs in Suid-Afrika. Aanhangers begeer óf sy lyf óf om soos hy te lyk.
Nou deel Armand sy geheim met almal: Hy eet kaal, gestroopte, heel kos in die vorm van die sogenaamde “banting”- of “keto”-leefstyl. Met ’n hoë-vet-lae-koolhidraat (HVLK)-dieet hou hy daardie Adonis-lyf in stand en maak hy sy bewonderaars mal. Maar vir Armand is “banting” of “keto” geen straf nie. Naas toneelspel is kosmaak sy groot liefde en sedert hy die HVLK-leefstyl ontdek het, het hy met soveel kreatiewe maniere vorendag gekom om gesonde kos lekker te maak, dat hy besluit het om sy resepte in ’n boek met die wêreld te deel.
Dit is die verhaal van ’n vrou wat haar familie in ’n terreuraanval verloor. Dit vertel van ’n gelowige wat in gehoorsaamheid leef, net sodat die mat onder haar uitgeruk kan word. Die boek sal die leser aanmoedig om die werklike koste van ons geloof te bereken, na te dink oor die karakter van God en ons identiteit as Sy kinders. Hannelie se verhaal is ’n merkwaardige getuienis van ’n lewe in geloof en die krag van vergifnis.